ΓΡΑΠΤΗ ΕΡΩΤΗΣΗ E-2189/99

υποβολή: Antonios Trakatellis (PPE-DE) προς την Επιτροπή

(29 Νοεμβρίου 1999)

Θέμα: Παραβίαση κοινοτικής νομοθεσίας στον τομέα ασφαλειών και στρέβλωση του ανταγωνισμού στην Ελλάδα

Μη λαμβάνοντας ικανοποιητική απάντηση σε προηγούμενη ερώτησή μου (P-1686/99)(1) σχετικά με την ύπαρξη παραβιάσεων στην Ελλάδα στον τομέα εφαρμογής της κοινοτικής νομοθεσίας περί ασφαλειών με αποτέλεσμα ναφίστανται στρεβλώσεις στον ανταγωνισμό καθώς και κίνδυνοι κατάρρευσης της ασφαλιστικής αγοράς από τη δημιουργίαπέρογκων ελλειμμάτων.

1. Γνωρίζει η Επιτροπή ότιφίσταται καταστρατήγηση και παραβίαση των κοινοτικών διατάξεων από τις ελληνικές εποπτικές αρχές σχετικά με τηνποχρέωση επαλήθευσης των απαιτήσεων σχετικά με την κάλυψη των απαιτούμενων αποθεμάτων με αντίστοιχα και ίσης αξίας στοιχεία του ενεργητικού μέχρι το τέλος της κάθε εταιρικής χρήσης καθώς και ότι οι ίδιες εποπτικές αρχές επιτρέπουν παράνομα την κάλυψη των απαιτούμενων αποθεμάτων του προηγούμενου έτους, με στοιχεία του ενεργητικού που αποκτώνται κατά το επόμενο έτος, χρησιμοποιώντας για το σκοπό αυτό τις εισπράξεις των ασφαλίστρων του επόμενου έτους και δημιουργώντας με τον τρόπο αυτό, νέο έλλειμμα αποθεμάτων, στο τέλος της νέας διαχειριστικής περιόδου;

2. Ποιά μέτρα θα λάβει η Επιτροπή ώστε να τηρηθούν οι διατάξεις των κοινοτικών οδηγιών σχετικά με τη χρηματοπιστωτική εποπτεία και τη συμμόρφωση των αρμόδιων ελληνικών εποπτικών αρχών με τιςποχρεώσεις που απορρέουν από την κοινοτική νομοθεσία;

3. Ειδικά στην περίπτωση της εισαγωγής στο ελληνικό χρηματιστήριο ασφαλιστικών εταιριών μεπερβολικά ελλείμματα στα αποθέματά τους, πώς σκοπεύει η Επιτροπή να επιβάλει το σεβασμό και την τήρηση των κοινοτικών διατάξεων για εξακρίβωση της φερεγγυότητας και της σύστασης των τεχνικών αποθεματικών των εν λόγω επιχειρήσεων από την αρμόδια ελληνική εποπτική αρχή;

4. Ποιά είναι η κατάσταση ενσωμάτωσης και εφαρμογής των κοινοτικών κανόνων στην Ελλάδα σχετικά με τον κλάδο οδικής βοήθειας; Επιτρέπεται η παροχή συμβολαίων ασφαλειών να συνδέεται με συμβόλαια οδικής βοήθειας που παρέχονται σε εξευτελιστικές τιμές νοθεύοντας έτσι τον ανταγωνισμό;

(1) ΕΕ C 27 E της 29.1.2000, σελ. 161.

Απάντηση του κ. Bolkestein εξ ονόματος της Επιτροπής

(24 Ιανουαρίου 2000)

Όπως ανέφερε η Επιτροπή στην απάντησή της στη γραπτή ερώτηση του αξιότιμου μέλους P-1686/99(1), η ανάλυση της ελληνικής νομοθεσίας με την οποία τίθενται σε εφαρμογή οι τρίτες ασφαλιστικές οδηγίες οδηγία του Συμβουλίου 92/49/ΕΟΚ της 18ης Ιουνίου 1992 για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση, εκτός της ασφάλειας ζωής και για την τροποποίηση των οδηγιών 73/239/ΕΟΚ και 88/357/ΕΟΚ (τρίτη οδηγία για την πρωτασφάλιση εκτός της ασφάλειας ζωής(2)), οδηγία του Συμβουλίου 92/96/ΕΟΚ της 10ης Νοεμβρίου 1992 για τον συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής, και για την τροποποίηση των οδηγιών 79/267/ΕΟΚ και 90/619/ΕΟΚ (τρίτη οδηγία σχετικά με την ασφάλεια ζωής(3)) και οδηγία του Συμβουλίου 91/674/ΕΟΚ της 19ης Δεκεμβρίου 1991 για τους ετήσιους και τους ενοποιημένους λογαριασμούς των ασφαλιστικών επιχειρήσεων(4) δεν διαπίστωσε μη προσήκουσα εφαρμογή ιδίως όσον αφορά τις διατάξεις για την οικονομικήγεία και την εποπτεία των ασφαλιστικών επιχειρήσεων (περιθώριο φερεγγυότητας και κανόνες για τα τεχνικά αποθεματικά). Η κοινοτική νομοθεσία για τα ασφαλιστικά θέματαποχρεώνει τις ασφαλιστικές επιχειρήσεις να διατηρούν επαρκή τεχνικά αποθεματικά για το σύνολο των δραστηριοτήτων τους. Το ύψος των τεχνικών αυτών αποθεματικών πρέπει πάντοτε να είναι τέτοιο ώστε η ασφαλιστική επιχείρηση να είναι σε θέση να ανταποκρίνεται στιςποχρεώσεις που απορρέουν από τα ασφαλιστικά της συμβόλαια. Πέραν αυτού, τα τεχνικά αποθεματικά πρέπει επίσης να καλύπτονται από αντιστοιχούντα, επαρκή και ισοδύναμα περιουσιακά στοιχεία. Η σύγκριση μεταξύ του απαιτούμενου ύψους των τεχνικών αποθεματικών και των περιουσιακών στοιχείων που τα αντιπροσωπεύουν πρέπει να γίνεται την ίδια ημερομηνία, π.χ. κατά την ημερομηνία κλεισίματος των λογαριασμών της ασφαλιστικής επιχείρησης ή οποιαδήποτε άλλη ημερομηνία κατά την οποία διεξάγεται έλεγχος. Με άλλα λόγια, δεν είναι σωστό να χρησιμοποιούνται διαφορετικές ημερομηνίες για την ανάλυση τουπολογισμού των τεχνικών αποθεματικών, αφενός, και των επενδύσεων της ασφαλιστικής επιχείρησης που αντιπροσωπεύουν τα εν λόγω τεχνικά αποθεματικά, αφετέρου.

Όσον αφορά τις πρακτικές μεθόδους εποπτείας που εφαρμόζουν οι εθνικές εποπτικές αρχές για την παρακολούθηση της οικονομικής κατάστασης των ασφαλιστικών επιχειρήσεων, οι εποπτικοί φορείς του ασφαλιστικού τομέα στα κράτη μέλη δύνανται, όντως, να εφαρμόσουν διάφορες μεθόδους για την επαλήθευση της συμμόρφωσης των ασφαλιστικών επιχειρήσεων με τις εθνικές διατάξεις όσον αφορά τον ορθόπολογισμό των τεχνικών αποθεματικών. Εντούτοις, στόχος τους είναι να διασφαλίσουν ότι, κατά τον χρόνο της διεξαγωγής του ελέγχου από τον εποπτικό φορέα, οι ασφαλιστικές επιχειρήσεις διαθέτουν επαρκή τεχνικά αποθεματικά καλυπτόμενα ταυτοχρόνως από επαρκή, ισοδύναμα και αντιστοιχούντα περιουσιακά στοιχεία. Σε ορισμένες περιπτώσεις οι εποπτικοί φορείς του ασφαλιστικού τομέα ελέγχουν τη συμμόρφωση όλων των ασφαλιστικών επιχειρήσεων στο τέλος του οικονομικού (λογιστικού) έτους. Συνήθως κατά τη διεξαγωγή του εποπτικού ελέγχου λαμβάνουν ως σημείο αναφοράς την απόδοση και τα λογιστικά έγγραφα πουπαγορεύει η εθνική νομοθεσία. Στη συνέχεια, λαμβάνοντας ως βάση τα αποτελέσματα του ελέγχου, οι εποπτικοί φορείς δύνανται να συνεχίσουν το έργο τους προκειμένου να αξιολογήσουν την οικονομική κατάσταση της ασφαλιστικής επιχείρησης σε μεταγενέστερο χρονικό σημείο, δηλαδή, την ημερομηνία της διεξαγωγής του ελέγχου. Κατ&pos; αυτόν τον τρόπο προσδιορίζουν την πραγματική οικονομική κατάσταση της ασφαλιστικής επιχείρησης. Σε περίπτωση που οι εποπτικοί φορείς θεωρούν ότι τα περιουσιακά στοιχεία που αντιπροσωπεύουν τα τεχνικά αποθεματικά δεν επαρκούν για την κάλυψη τωνποχρεώσεων της επιχείρησης, δύνανται να απαιτήσουν από αυτήν να λάβει τα κατάλληλα μέτρα για την ανόρθωση της οικονομικής της κατάστασης π.χ. απαγορεύοντας την ελεύθερη διάθεση των περιουσιακών στοιχείων της επιχείρησης ή απαιτώντας ένα σχέδιο αποκατάστασης.

Η Επιτροπή εξέτασε το συμβιβάσιμο με την κοινοτική νομοθεσία των πρακτικών μεθόδων που εφαρμόζουν οι ελληνικές εποπτικές αρχές για την παρακολούθηση της οικονομικήςγείας των ελληνικών ασφαλιστικών επιχειρήσεων και ιδίως ηποχρέωση της κάλυψης των τεχνικών αποθεματικών του προηγούμενου έτους με περιουσιακά στοιχεία αποκτώμενα κατά το έτος που ακολουθεί το οικονομικό έτος είναι συμβιβάσιμες με την κοινοτική νομοθεσία. Όπως αναφέρει στην απάντησή της στη γραπτή ερώτηση P 1686/99, η Επιτροπή

συζήτησε το θέμα με τις ελληνικές αρχές και δεν διαπίστωσε ενδείξεις μιας εδραιωμένης και συνεχούς διοικητικής πρακτικής από μέρους των ελληνικών εποπτικών αρχών του ασφαλιστικού τομέα αντίθετης προς την εθνική ή την κοινοτική ασφαλιστική νομοθεσία.

Όσον αφορά την εισαγωγή στο ελληνικό χρηματιστήριο ασφαλιστικών επιχειρήσεων στην οποία αναφέρεται το αξιότιμο μέλος, η οδηγία 79/279/ΕΟΚ του Συμβουλίου της 5ης Μαρτίου 1979 περί του συντονισμού των όρων εισαγωγής κινητών αξιών σε χρηματιστήριο αξιών δεν προβλέπει τίποτε ειδικά για περιπτώσεις του τύπου αυτού. Σε κάθε περίπτωση το σημείο I.1 του σχεδίου Α στο παράρτημα της οδηγίας το οποίο θεσπίζει τους όρους εισαγωγής μετοχών σε χρηματιστήριο αξιών(5), θεσπίζει γενικής φύσεωςποχρέωσηπό την έννοια ότι «η νομική κατάσταση της εταιρείας πρέπει να είναι σύμφωνη προς τους νόμους και τους κανονισμούς στους οποίουςπόκειται, όσον αφορά την ίδρυσή της και την καταστατική της λειτουργία».

Η οδηγία 84/641/ΕΟΚ του Συμβουλίου της 10ης Δεκεμβρίου 1984 για την τροποποίηση, όσον αφορά ιδίως την τουριστική βοήθεια, της πρώτης οδηγίας (73/239/ΕΟΚ) περί συντονισμού των νομοθετικών, κανονιστικών και διοικητικών διατάξεων που αφορούν την ανάληψη δραστηριότητας πρωτοασφάλισης, εκτός της ασφάλισης ζωής, και την άσκηση αυτής(6), ενσωματώθηκε στην ελληνική νομοθεσία με το προεδρικό διάταγμα ΠΔ 103/1990 της 22.3.1990, που τροποποιήθηκε με το ΠΔ 225/1196. Εν πάσει περιπτώσει, η Επιτροπή εξετάζει ανπάρχουν άλλες διατάξεις πέραν της ελληνικής νομοθεσίας περί ασφαλειών δυνάμενες να εμποδίσουν ή να προκαλέσουν προβλήματα στην παροχή ασφαλειών τουριστικής βοήθειας στην Ελλάδα από ασφαλιστικές επιχειρήσεις που έχουν λάβει άδεια λειτουργίας σε άλλο κράτος μέλος σύμφωνα με τις ασφαλιστικές οδηγίες. Η Επιτροπή πραγματοποίησε διαβήματα προς τις ελληνικές αρχές και ενδεχομένως να κινήσει τη διαδικασία παράβασης του άρθρου 226 της συνθήκης ΕΚ (πρώην άρθρο 169).

(1) ΕΕ C 27 E της 29.1.2000, σελ. 161.

(2) ΕΕ L 228 της 11.8.1992.

(3) ΕΕ L 360 της 9.12.1992.

(4) ΕΕ L 374 της 31.12.1991.

(5) ΕΕ L 66 της 16.3.1979.

(6) ΕΕ L 339 της 27.12.1984.